Բացելով հանդիպումը, Հանրապետության նախագահը նշել է, որ նպատակ ունի քննարկել ոլորտում տիրող վիճակը, առկա հիմնախնդիրները եւ դրանց լուծման գործում կառավարության հնարավոր օժանդակությունը: Կարեւորելով ֆերմերային տնտեսությունների զարգացումը, Ռոբերտ Քոչարյանն ասել է, որ իր մարզային այցելությունների ժամանակ ծրագրում անպայման ընդգրկում է մեկ-երկու ֆերմերային տնտեսություն, եւ եթե հինգ տարի առաջ նման տնտեսությունների թիվն ընդամենը մի քանիսն էր, այսօր դրանք բազմաթիվ են: Հանրապետության նախագահը ցանկություն է հայտնել հանդիպման մասնակիցներից լսել նրանց գնահատականը արվածի եւ անելիքների, կառավարության կողմից անհրաժեշտ քայլերի վերաբերյալ: